मुहम्मद के बच्चे
मुहम्मद के बच्चे या औलादे मुहम्मद: आम धारणा यह है कि इस्लामी पैगंबर मुहम्मद के तीन बेटे थे, जिनका नाम अब्दुल्लाह, इब्राहिम और क़ासिम था, और चार बेटियां थीं, जिनका नाम फ़ातिमा, रुकैया, उम्मे क़ुलसूम और ज़ैनब (दो पत्नियों के नाम का भी जैनब से आरंभ होता: ज़ैनब बिन्त जहश और ज़ैनब बिन्त खुज़ैमा जिनका शादी के तीन महीन बाद देहांत हो गया था। ) कहा जाता है कि मुहम्मद के बच्चे' उनकी पहली पत्नी खदीजा बिन्त खुवायलद से पैदा हुए थे, सिवाय उनके बेटे इब्राहिम के, जो मारिया अल-क़िबतिया से पैदा हुआ था। मुहम्मद का कोई भी पुत्र वयस्क नहीं हुआ, लेकिन उनका एक वयस्क पालक पुत्र जिसे 'इब्ने मुहम्मद नाम दिया गया था, गोद लिए हुए अर्थक दत्तक बच्चों के संबंध में क़ुरआन 33:3-4 आयत अवतरण के बाद इब्ने मुहम्मद अर्थात मुहम्मद का बेटा कहना छोड़ दिया गया और ज़ैद बिन हारिसा कहने लगे वो मुस्लिम सेना में एक कमांडर थे। मुहम्मद की सभी बेटियाँ वयस्क हो गईं लेकिन केवल फातिमा अपने पिता से जीवित रहीं जो हज़रत अली की पत्नी, हसन और हुसैन की मां थीं। कालानुक्रमिक क्रम में: कासिम (598-601) ज़ैनब (599-629) रुकय्या (601-624) उम्म क़ुलसूम (603-630) फातिमा (605-632) अब्दुल्लाह (611-615) इब्राहिम (630-632)